ગુજરાત વિધાનસભાની ચૂંટણીની તારીખો જાહેર થયા પછી કોંગ્રેસે તેના વરિષ્ઠ નેતાઓને સ્ટાર પ્રચારક રૂપે ગુજરાતમાં મોકલ્યા છે. આ અંતર્ગત ભૂતપૂર્વ વડાપ્રધાન ડૉ.મનમોહન સિંહ અને ભૂતપૂર્વ નાણાં પ્રધાન પી. ચિદમ્બરમ ટૂંક સમયમાં ગુજરાતની મુલાકાત લેશે. અમદાવાદમાં ભૂતપૂર્વ વડાપ્રધાન ડૉ. મનમોહન સિંહ 7 નવેમ્બરે ઉદ્યોગ અને વેપાર જગતના લોકોને સંબોધિત કરશે. વધુમાં સોનિયા ગાંધી પણ ચૂંટણી પ્રચાર માટે ગુજરાત આવશે પણ તેમની તબિયત હાલ ઠીક ના હોવાથી આ મામલે હજી કંઇ સ્પષ્ટ જાણકારી નથી મળી. વધુમાં કોંગ્રેસના રાષ્ટ્રીય ઉપાધ્યક્ષ રાહુલ ગાંધી તેમની પ્રચાર યાાત્રાના ત્રીજા તબક્કામાં નવેમ્બરમાં સુરત આવશે અને ત્યાં તેમની યુવા રોજગાર અને ખેડૂત અધિકાર યાત્રા ચલાવશે. ત્યારે મનમોહન સિંહની આ મુલાકાતને ખાસ માનવામાં આવી રહી છે.